
שלום רב, 

הנדון: מענה לפנייתך לקבלת מידע בהתאם לחוק חופש המידע בתאריך 4.3.21
בהמשך לפנייתך שבנדון, להלן תשובתי:

2.1  אין אפשרות להפיק את המידע מאחר ובתיק אין מידע באשר לשיוך הדתי של החייב. יובהר בנוסף כי צווי מאסר נעשים רק בתיקי מזונות.
2.2-2.3 אני דוחה בקשתך להפקת המידע באשר לעיכובי ביצוע מאסר בתוקף סמכותי לפי סעיף 8(1) לחוק חופש המידע תשנ"ח-1998, בשל הקצאת משאבים בלתי סבירה, שכן הפקת המידע מצריכה עיון בכל תיק ותיק ובבקשות המוגשות אליו וכן בהחלטות הניתנות בתיקים. כידוע במערכת ההוצאה לפועל עשרות אלפי תיקי מזונות פתוחים. 
3. מסלול המזונות האישי הפועל בלשכות ההוצאה לפועל הוקם כחלק מתיקון 42 לחוק ההוצאה לפועל. במסגרת מסלול זה, שהינו אופציונלי עבור הזוכים/ות פועלים פקידים ייעודיים אשר הוכשרו לנושא לפעול בשם הזוכים/ות לביצוע פסק הדין. מסלול זה הינו חובה עבור תיקי מזונות הנפתחים ע"י המוסד לביטוח לאומי.
4-5 בתיקי מסלול המזונות האישי פועלים פקידי המסלול בהתאם להתנהלות התיק ובתיאום עם הזוכה על מנת להביא לתשלום החוב לרבות הגשת בקשות לצווי מאסר. יכול ובתיק יופקו מספר צווי מאסר ולעומת זאת תיקים בהם לא תופעל פקודת מאסר, הכל בהתאם להתנהלות החייב בתיק ועל מנת להביא לכדי תשלום החוב במלואו.
6. כל עוד תיק המזונות פתוח במסלול המזונות האישי יפעלו הפקידים בנקיטת הליכים לשם גביית החוב, לרבות תיקי המוסד לביטוח לאומי.
8.1-8.5 אין בידי הרשות את המידע ועל כן מפנה אותך לממונה על העמדת המידע לציבור בשירות בתי הסוהר לקבל את המידע המבוקש.
8.4 ראה תשובתי בסעיף 2.2-2.3
8.6 המידע המבוקש מפורסם במאגרים משפטיים בכל הנוגע להגשת תביעות וכן ערעור על החלטות רשמי ההוצאה לפועל 



בברכה,
רבקה אהרוני
ממונה על העמדת מידע לציבור
רשות האכיפה והגבייה

